**REPUBLIKA HRVATSKA**

**ŽUPANIJA SPLITSKO-DALMATINSKA**

**OPĆINA PROLOŽAC**

**OIB: 92459514722**

**BILJEŠKE UZ FINANCIJSKI IZVJEŠTAJ 31.12.2021.**

Ostvareni prihodi u 2021. godini iznose 10.095.898 kn što je u odnosu na godinu prije povećanje od 5%.

Značajnije stavke prihoda odnose se na prihode od poreza koji iznose 2.303.812 kn što je povaćanje za 75% u odnosu na prošlu 2020. godinu. Povećanje je izraženije zbog toga što je u 2020. godini vršen povrat poreza na osnovu godišnjih prijava dok je u 2021. godini dobar dio poreza određen za vraćanje kroz 4 mjesečna anuiteta u prva 4 mjeseca 2022. godine. Navedene prihode najviše sačinjavaju porez i prirez na dohodak građana u iznosu od 2.158.901 kn kao i porez na promet nekretnina u visini od 139.510 kn. U 2021. godini po platnim nalozima ukupno je plaćeno sa žiroračuna povrata poreza i prireza po godišnjim prijavama u iznosu od 3.841 kn. Značajnija stavka prihoda su tekuće pomoći kompenzacijska mjera državne pomoći koja je u 2021. godini iznosila 5.253.781 kn. Kapitalne pomoći iz državnog proračuna u 2021. godini iznose 1.265.288 kn. Tekuće pomoći za projekt zaželi financiran dijelim iz EU u 2021. godini iznosi 151.848 kn. Iz Splitsko-dalmatinske županije 2021. godini tekućih pomoći bilo je 105.247 kn dok je kapitalnih pomoći županije bilo 656.281 kn. Ostali značajniji prihodi odnose se na tekuće pomoći HZZ-a za javne radove u iznosu od 148.806 kn, prihode od komunalne naknade u iznosu od 126.520 kn.

Rashodi poslovanja u 2021. godini iznose 6.150.664 kn što je povećanje od 15% u odnosu na godinu pije. Značajne stavke rashoda su troškovi za zaposlene koji su na razini od 866.800 kn a odnose se na sve zaposlenike Općine Proložac, stalne zaposlenike Općine Proložac a tako i one koji su na projketima Zaželi i javnim radovima, zatim tekuće donacije udrugama i subjektima od značaja za Općinu Proložac (vrtić, kulturne, civilne i sportske udruge) te pomoći kućanstvima bilo u novcu bilo u naturi, u iznosu za prethodnu godinu od 2.697.892 kn. Ostali rashodi odnose na tekuće troškove u poslovanju općine kako kroz troškove usluga ili materijalne rashode. Rashodi za materijal i energiju u 2021. godini iznose 1.385.413, dok rashodi za usluge iznose 707.846 kn.

Rashodi za nabavku nefinancijske imovine u 2021. godini iznose 4.423.272 kn što je povećanje za 17 % u odnosu na prošlu godinu. Ulaganja u ceste i ostale prometne objekte iznosi 2.797.473 kn dok ulaganja u ostale građevinske objekte iznosi 1.603.999 kn. Ulaganja u nefinancijsku imovinu odnose ne na uređenje i sanaciju nerazvrstanih cesta, potpornih zidova, uređenje groblja u Ričicama, uređenje kata „Svlačionice“, „Blagajne“ kraj crkve sv. Mihovila u Prološcu i uređenje kuće kraj igrališta u Postranju, ulaganja projekta aglomeracije, uređenje Zelene katedrale, odvodnje u Lažetama Ričice, uređenje igrališta, šetnica i ostalo.

Prihodi klasa 6 ………………………… 10.095.898 kn

Izdaci u klasi 3 …………………… 6.150.664 kn

Višak prihoda poslovanja 3.945.234 kn

Izdaci u klasi 4 ………………………… 4.423.272 kn

Ukupan manjak prihoda……………………. 478.038 kn

Bilješke uz Bilancu

Ukupna imovina (AOP 001) iznosi 28.660.801 kn, a sastoji se od:

- Nefinancijske imovine koja obuhvaća: zemljište, građevinske objekte, opremu, prijevozna sredstva i umjetnička djela.

- Financijske imovine koja obuhvaća: novčana sredstva, potraživanja za prihode poslovanja, udjela u glavnici trgovačkih društava u javnom sektoru: Čistoća Imotske krajine d.o.o i Vodovod Imotske krajine d.o.o., Dječji Vrtić Imotski, Proložac Sport d.o.o. i Poduzetnički centar Proložac d.o.o.

Bilanca je uravnotežena, tako da obveze i izvori vlasništva (AOP 162) iznose 28.660.801 kn.